**Paziņojums par Limbažu novada Ilgtspējīgas attīstības stratēģijas 2022.-2046.gadam un Attīstības programmas 2022.-2028.gadam nodošanu publiskai apspriešanai**

Limbažu novada domes 2021.gada 28.oktobra sēdē tika pieņemts lēmums “Par Ilgtspējīgas attīstības stratēģijas 2022.-2046.gadam 1.redakcijas un Attīstības programmas 2022.-2028.gadam 1.redakcijas nodošanu publiskai apspriešanai” (lēmums Nr.357 (protokola Nr.8, 3. §)).

**Publiskās apspriešanas laiks** abiem attīstības plānošanas dokumentiem noteikts **no šī gada 12.novembra līdz 17.decembrim**. Tās laikā interesentiem ir iespēja iepazīties ar sagatavotajiem dokumentiem, piedalīties sabiedriskajā apspriedē - tiešsaistes formā, sniegt savus priekšlikumus to pilnveidei. **2021.gada 13.decembrī plkst. 17:00** tiks rīkota sabiedriskā apspriede tiešsaistes formā. Saite uz apspriedi būs pieejama Limbažu novada pašvaldības tīmekļa vietnē www.limbazi.lv pirms sanāksmes. Pieslēgšanās sanāksmei ir bez iepriekšējas reģistrācijas.

Publiskās apspriešanas laikā ar attīstības plānošanas dokumentiem var iepazīties:

* Limbažu novada pašvaldības tīmekļa vietnes [www.limbazi.lv](http://www.limbazi.lv) sadaļā *Sabiedrības līdzdalība – Publiskās apspriešanas par attīstības jautājumiem*;
* Teritorijas attīstības plānošanas informācijas sistēmā <https://geolatvija.lv/geo/tapis>
* Limbažu novada pašvaldības Centrālās administrācijas Klientu apkalpošanas centrā darba dienās no plkst.9.00 līdz 16.00;
* Limbažu novada pašvaldības pilsētu un pagastu pārvaldēs, Salacgrīvas administrācijā un Alojas administrācijā darba dienās no plkst.9.00 līdz 12.00 un no 13.00 līdz 16.00.

Aicinām iedzīvotājus iesniegt rakstiskus priekšlikumus un atsauksmes par attīstības plānošanas dokumentiem līdz šī gada 17.decembrim. Tīmekļa vietnē [www.limbazi.lv](http://www.limbazi.lv) sadaļā *Sabiedrības līdzdalība – Publiskās apspriešanas par attīstības jautājumiem* ir pieejama veidlapa (priekšlikumus sūtīt uz e-pastu: [attistibas\_nodala@limbazi.lv](mailto:attistibas_nodala@limbazi.lv)), un elektroniska aptaujas forma. Priekšlikumus var iesniegt arī Teritorijas attīstības plānošanas informācijas sistēmā: <https://geolatvija.lv/>. Papīra formātā veidlapas pieejamas un iesniedzamas:

* Limbažu novada pašvaldības Limbažu novada Centrālās administrācijas Klientu apkalpošanas centrā, Limbažu novada pašvaldības pilsētu un pagastu pārvaldēs, Salacgrīvas administrācijā un Alojas administrācijā;
* sūtot pa pastu uz adresi: Limbažu novada pašvaldība, Rīgas iela 16, Limbaži, LV-4001;

**Limbažu novada Ilgtspējīgas attīstības stratēģija 2022.-2046.gadam** ir novada ilgtermiņa teritorijas attīstības plānošanas dokuments, kurā noteikts pašvaldības ilgtermiņa attīstības redzējums, mērķi, prioritātes un telpiskās attīstības perspektīva. Tā ir vadlīnijas Limbažu novada attīstības programmas, nozaru plānošanas dokumentu, teritorijas plānojuma un lokālplānojumu izstrādei.

**Limbažu novada Attīstības programmas** **2022.-2028.gadam** izstrādes galvenais mērķis bija izstrādāt vidēja termiņa attīstības plānošanas dokumentu Limbažu novada teritorijai, lai sekmētu ilgtspējīgu un stabilu Limbažu novada attīstību, nodrošinātu iedzīvotāju dzīves kvalitātes uzlabošanu un veicinātu uzņēmēju konkurētspēju.

Attīstības plānošanas dokumentus izstrādāja SIA “Ķemers Business and Law Comapny”.

Jautājumu gadījumā par attīstības plānošanas dokumentiem vai to publiskās apspriešanas procesu, lūdzam vērsties pie Limbažu novada pašvaldības Centrālās administrācijas Attīstības nodaļas vadītāja: Ģirts Ieleja, tālr. Nr. 29228858, e-pasts: attistibas\_nodala@limbazi.lv